1953 जनवरी च जम्मू दे गांधी मैमोरियल कालज च, (जेह्ड़ा पैह्लें प्रिंस आफ व्हेल्ज़ कालज होंदा ह) अंग्रेज़ी दे लैक्वरार दे तौर पर मेरी नियुक्ति होई गेई। कालज च पढ़ाने दे बाह्‌द संञा लै में संस्था दे दफ्तर जंदा, ते गोश्ठियें च श्रोता बनियै हिस्सा लैंदा, पर उनें दिनें जम्मू च प्रजा परिषद ने इक अंदोलन चलाए दा हा जिसदे मुक्ख मुद्‌दे हे जम्मू-क्शमीर च धारा 370 गी खत्म, ते जम्मू कन्ने होने आह्‌ली बेन्याईं बारै किश ठोस गैईं पुट्टना ‘इक प्रधान, इक निशान’ दे नाह्‌रे आम सुनचदे हे।